දින කිහිපයක් තිස්සේ වැසි ඇදහැළුණේ නැති නිසා දිවා කාලයේ දාහය ඉවසන්න බැරි තරම් ය. පාසල් ගමනට ආයුබෝවන් කී සුමනපාල පතල් රස්සාවට ආවේ කෙටිකාලයක් තුළ වැඩිපුර මුදලක් හම්බ කරගන්නටය. මව්පියන්ට තරමක් අකීකරු ඔහු බොහෝ වෙලාවට වැඩිහිටියන් කියන දේවල් නොරුස්සයි. පතල් රස්සාවට ආ පළමු දිනයේම තමන් වැඩට ආ පතලේ රැඳෙන්නට සිදුවූයේ හෝරා කිහිපයක් පමණි. දහවල් දොළහ ආසන්න වෙනවිටත් ඔහු පතල් කිහිපයකට ම ගොස් හමාරය. අර කීනගහ ලියැද්දේ පතලේ බාසුන්නැහැ කිව්වා ඒ පතලෙන් මෙහාට ගෙනා මුලු හරවන අඬුව අරගෙන යන්න කියලා. මඩෙන් පිරුණු දෙණිය හරහා දමා ඇති ලීකොටන් අතරින් මීටර් හාරසියයක් පමණ ඈතින් වූ අනෙක් පතල් පොළ වෙත ගිය සුමනපාල එහි සිටි අයෙකුට කාරණාව පැහැදිලි කළේ ය.
පාසල් ගමනට ආයුබෝවන් කියා පතල් රස්සාවට ආවේ කව්ද?
සුමනපාල